Obstarávateľ: MH Teplárenský holding, a.s., Turbínová 3, 831 04 Bratislava

|  |
| --- |
|  |

SÚŤAŽNÉ PODKLADY

**Predmet zákazky:**

**Prekládka diaľkového ovládania rozvádzača na tepelnom velíne**

Martin, 06/2025

**ČASŤ 1 - VŠEOBECNÉ INFORMÁCIE**

1. **Identifikácia obstarávateľa**

Názov a sídlo:

MH Teplárenský holding, a.s., Turbínová 3, 831 04 Bratislava – mestská časť Nové Mesto (ďalej aj len MHTH)

IČO: 36 211 541

1. **Predmet zákazky**

Predmetom zákazky bude vykonanie diela „Prekládka diaľkového ovládania rozvádzača na tepelnom velíne“.

Podrobnejšie vymedzenie predmetu zákazky tvorí časť 3 - Opis predmetu zákazky.

1. **Typ zmluvy**

Výsledkom obstarávania bude uzatvorenie zmluvy.

Podrobné vymedzenie zmluvných podmienok tvorí samostatnú časť 5 - Obchodné podmienky.

1. **Miesto a termín realizácie predmetu zákazky**

Miesto realizácie: MH Teplárenský holding, a.s. závod Martin, Robotnícka 17, 036 80 Martin

Termín realizácie: do 90 dní od nadobudnutia účinnosti zmluvy

1. **Obhliadka miesta realizácie zákazky**

Účastníkom sa odporúča vykonať obhliadku miesta realizácie zákazky, pre získanie všetkých informácií, potrebných na prípravu a spracovanie ponuky. Účastníci, ktorí prejavia záujem o vykonanie ohliadky miesta realizácie zákazky, dostanú informácie u zodpovednej osoby obstarávateľa – Ing. Martin Matula, +421 910 891 105, martin.matula@mhth.sk

1. **Vysvetľovanie a doplnenie súťažných podkladov**

V prípade potreby objasniť súťažné podklady, poskytovanie vysvetlení a iné dorozumievanie medzi obstarávateľom a účastníkmi, sa bude uskutočňovať písomnou formou – elektronicky prostredníctvom modulu „Zapečatené ponuky“.

Za včas doručenú požiadavku účastníka o vysvetlenie súťažných podkladov sa považuje požiadavka doručená v písomnej forme najneskôr 3 dni pred uplynutím lehoty na predkladanie ponúk.

Ak je to nevyhnutné, obstarávateľ môže doplniť informácie uvedené v súťažných podkladoch, ktoré oznámi súčasne všetkým účastníkom najneskôr 2 dni pred lehotou na predkladanie ponúk.

1. **Obsah ponuky**

Ponuka predložená účastníkom musí obsahovať nasledovné doklady a dokumenty preukazujúce splnenie podmienok účasti a požiadaviek obstarávateľa v súťaži:

* 1. doklad o oprávnení podnikať, respektíve doklad o zapísaní v profesijnom zozname vedenom profesijnou organizáciou. V predmete podnikania musí byť zapísaný predmet podnikania oprávňujúci účastníka poskytovať požadovaný predmet zákazky,
	2. čestné vyhlásenie - účastník predloží v ponuke podpísané čestné vyhlásenie, ktoré mu obstarávateľ poskytol ako prílohu č. 1 týchto súťažných podkladov,
	3. minimálne jednu referenciu o úspešne realizovanej zákazke, predmetom ktorej boli obdobné dodávky a práce ako sú požadované v tomto obstarávaní, za obdobie posledných 5 rokov, s hodnotou zákazky minimálne 150 000 EUR bez DPH.

Požadované referencie budú obsahovať:

* + obchodné meno a sídlo odberateľa,
	+ stručný opis predmetu zákazky,
	+ celkový finančný objem v € bez DPH
	+ rok realizácie (lehota realizácie),
	+ meno a priezvisko, telefónne číslo a email kontaktnej oprávnenej osoby odberateľa, u ktorej je možné si tieto údaje overiť,
	1. cenová ponuka podľa časti 4 týchto súťažných podkladov,
	2. súhlas s obchodnými podmienkami uvedenými v časti 5 týchto súťažných podkladov.

**Účastník predloží požadované doklady elektronicky v systéme PROeBIZ.**

1. **Predloženie ponuky**

 Účastník môže predložiť iba jednu ponuku. Účastníkom sa nepovoľuje predložiť variantné riešenie. Ak súčasťou ponuky bude aj variantné riešenie, toto nebude brané do úvahy.

Účastník predkladá ponuku elektronicky v module „Zapečatené ponuky“. V prípade ak účastník predloží ponuky iným spôsobom (napríklad poštovou zásielkou, osobne, e-mailom), nebude sa na jeho ponuku prihliadať.

1. **Termín predkladania ponúk**

Lehota na predkladanie ponúk: **8.7.2025, 18:00 hod.**

1. **Doplnenie, zmena a odvolanie ponuky**

Účastník môže predloženú ponuku dodatočne doplniť, zmeniť alebo odvolať do uplynutia lehoty podľa bodu 9.

1. **Preskúmanie ponúk**

Obstarávateľ preskúma, či všetky ponuky spĺňajú požiadavky obstarávateľa a rozhodne, či ponuka:

* obsahuje všetky náležitosti určené v bode 7 tejto časti súťažných podkladov,
* zodpovedá ďalším pokynom a náležitostiam uvedeným v týchto súťažných podkladoch a vo výzve k súťaži.

Platnou ponukou je ponuka, ktorá vyhovuje všetkým požiadavkám a špecifikáciám podľa týchto súťažných podkladov a výzvy k súťaži a zároveň neobsahuje žiadne obmedzenia alebo výhrady, ktoré sú v rozpore s uvedenými požiadavkami. Ostatné ponuky budú zo súťaže vylúčené.

Účastníkovi, ktorý nesplní podmienky účasti príp. požiadavky obstarávateľa, obstarávateľ zašle elektronicky prostredníctvom modulu „Zapečatené ponuky“ oznámenie o vylúčení, s uvedením dôvodov vylúčenia ponuky.

Účastníkovi, ktorý splnil podmienky účasti a požiadavky obstarávateľa a nebol vylúčený, zašle elektronicky prostredníctvom modulu „Zapečatené ponuky“ obstarávateľ výzvu na účasť v elektronickej aukcii a pravidlá priebehu elektronickej aukcie (v prípade rozhodnutia o ďalšom pokračovaní súťaže).

1. **Vysvetľovanie ponúk**

Obstarávateľ môže požiadať elektronicky prostredníctvom modulu „Zapečatené ponuky“ účastníkov o písomné vysvetlenie ponúk. Nesmie však vyzývať ani prijať ponuku účastníka na zmenu, ktorou by sa ponuka zvýhodnila.

Obstarávateľ vylúči ponuku účastníka z procesu vyhodnocovania:

* ak neuzná vysvetlenie návrhu ceny alebo vysvetlenie ponuky za dostatočné alebo
* ak účastník neposkytne vysvetlenie návrhu ceny alebo vysvetlenie ponuky v lehote určenej obstarávateľom.

Účastník bude upovedomený o vylúčení jeho ponuky s uvedením dôvodu vylúčenia elektronicky prostredníctvom modulu „Zapečatené ponuky“.

1. **Vyhodnotenie ponúk**

Obstarávateľ hodnotí tie ponuky, ktoré neboli podľa bodu 11 a 12 zo súťaže vylúčené.

Pri vyhodnocovaní ponúk postupuje Obstarávateľ len podľa kritéria na vyhodnotenie ponúk súťaže a spôsobom určeným v časti 2. Kritérium na vyhodnotenie ponúk.

1. **Platnosť ponuky**

Lehota viazanosti ponúk je stanovená do 31.8.2025.

1. **Práva obstarávateľa**

Obstarávateľ si vyhradzuje právo:

* v priebehu súťažnej lehoty zmeniť, spresniť, alebo doplniť podmienky zadania, a to písomne vo vzťahu k všetkým účastníkom rovnako,
* súťaž zrušiť,
* odmietnuť všetky ponuky a neuzavrieť zmluvu so žiadnym z účastníkov,
* ďalej rokovať s účastníkmi o ponukovej cene a ďalších podmienkach ponuky,
* ponuky vyhodnocovať v ďalších kolách; **aj formou e-aukcie**.

**ČASŤ 2 – KRITÉRIA NA VYHODNOTENIE PONÚK**

Komisia na vyhodnotenie ponúk porovná a vyhodnotí iba tie ponuky, ktoré sa pre účely týchto súťažných podkladov nepovažujú za neplatné.

Jediným kritériom na vyhodnotenie ponúk je najnižšia cena za dodanie predmetu obstarávania vyjadrená v eurách, s uvedením ceny bez DPH, vypočítaná podľa časti 4 - Spôsob určenia ceny. Poradie účastníkov sa určí porovnaním výšky navrhnutých ponukových cien. Úspešný bude ten účastník, ktorý požaduje za dodanie predmetu obstarávania najnižšiu cenu.

**ČASŤ 3 - OPIS PREDMETU ZÁKAZKY**

Dielo bude realizované podľa projektovej dokumentácie v stupni dokumentácia pre realizáciu stavby „Prekládka diaľkového ovládania rozvádzača na tepelnom velíne“, evidenčné číslo P1030-23-476, z 06/2023, ktorú vypracovala spoločnosť MČ Projekty, s.r.o., so sídlom Chrenovská 32, 949 01 Nitra. Projektová dokumentácia je Prílohou č. 2 týchto súťažných podkladov.

**Požadovaný rozsah dodávok a prác:**

* Demontáž pôvodných manipulačných rozvádzačov DE1.1 až DE1.5
* Osadenie a montáž nových rozvádzačov RISu AXF1, AXB1, ktoré budú umiestnené v miestnosti rozvodne 6kV
* Úprava a doplnenie zapojenia v ovládacích skriniach R6kV
* Uloženie káblových vedení a úprava protipožiarnych prepážok.

**Predmet zákazky:**

* RIS

 Predmetom projektu je demontáž pôvodných manipulačných rozvádzačov DE1.1 až DE1.5 a nahradenie ich funkcie digitálnym riadiacim systémom A8000 od fy. Siemens. Nový RIS bude namontovaný do nových troch rozvádzačov AXF1 a AXB1, ktoré budú umiestnené v miestnosti rozvodne 6kV.

* Regulácia napätia

 Reguláciu napätia na 6kV strane T127 bude zabezpečovať RIS A8000, ktorý bude umiestnený v rozvádzači AXF1 v miestnosti rozvodne 6kV.

* Rozvodňa 6kV – R25, R251, R252 a R253

 Rozvodňa 6kV ostáva v pôvodnom stave nebudú menené ochrany ani žiadne komponenty. Rozvodňa 6kV bude pripojená do nového RISu v rozsahu kompletnej signalizácie stavu vypínača, signalizácia porúch, ovládanie vypínačov a merania veličín.

**Súčasný stav:**

* Rozvodňa R6kV

Rozvodňa 6kV má štyri sekcie s označením R25, R251, R252 a R253. Sekcia R25 má 16 kobiek. Sekcia R251 má 28 kobiek a po 20 kobiek majú sekcie R252 a R253. Všetky kobky sú vyzbrojené. Ochrany sú elektromechanické nachádzajú sa v ovládacích skriniach kobiek. Kobky, ktoré sú po rekonštrukcii majú digitálne ochrany. Vypínače sú umiestnené na výsuvných vozíkoch.

* RIS

Rozvodňa 6kV nie je v súčasnosti ovládaná diaľkovo.

* Vlastná spotreba

Prevádzkový súbor PS 50 VLSP nie je predmetom projektu. VLSP ostáva pôvodná nové zariadenia RISu sa len pripoja do existujúcich rozvádzačov.

**Nové technické riešenie:**

* **Rozvodňa R110kV**

Projekt nerieši ovládanie ani signalizáciu R110kV, rieši iba ovládanie regulácie T127 a signalizáciu z tohto transformátora.

* **Rozvodňa R6kV**

Rozvodňa 6kV ostáva v pôvodnom stave nebudú menené ochrany ani žiadne komponenty. Rozvodňa 6kV bude pripojená do nového RISu v rozsahu kompletnej signalizácie stavu vypínača, signalizácia porúch, ovládanie vypínača a merania veličín. V sekcii R25 budú signalizované a ovládané všetky kobky okrem kobiek R25,1 a R25.9, ktoré slúžia ako výsuvné spojky prívodu a R25.13 čo je výsuvná spojka spínača sekcií. V sekcii R251 budú ovládané a signalizované kobky číslo 1, 7, 10 až 14, 16 až 19, 22 a 28. V sekcii R252 a R253 pôjde o kobky číslo 1, 6, 7, 10, 14 a 20.

Z každej ovládacej skrine R6kV bude do RISu položený nový kábel pre signalizáciu stavov a porúch. Pre ovládanie R6kV bude z nového RISu rozvádzač AXF1 položený kábel do ovl. skrini kobky s vypínačom. Signalizácia stavov a porúch bude napätím ±220VDC.

* **RIS**

Nový RIS bude umiestnený v miestnosti rozvodne 6kV v nových rozvádzačoch s označením AXF1 s AXB1. RIS bude od fy. Siemens typ A8000. Napäťová úroveň napájania RISu ako aj vstupov bude 220VDC. Napájanie RISu bude z rozvádzača RU10.2 a Ru20.2. Nový RIS bude pripojený do pôvodného riadiaceho systému dvomi cestami protokolom MOD BUS. Umiestnenie rozvádzačov RISu je na dispozičnom výkrese. RIS bude umiestnený v rozvádzačoch:

* AXF1 - telemechanika A8000 a línie pre výstupné, vstupné karty a karty merania
* AXB1 – v rozvádzači budú umiestnené svorkovnice pre pripojenie signálov z technológie.

**Rozvádzač AXF1**

Rozvádzač má s prednej stany dvojkrídlové perforované dvere zo zadnej strany dvojkrídlové plné dvere v hornej časti rozvádzač je umiestnený termostat a ventilátor pre odsávanie vyžiareného tepla so zariadení. V rozvádzači bude umiestnených šesť línií telemechaniky A8000, zdroj 24VDC a potrebné istiace prvky.

**Rozvádzač AXB01**

Rozvádzač má s prednej stany dvojkrídlové plné dvere zo zadnej strany dvojkrídlové plné dvere. V rozvádzači budú umiestnené svorkovnice pre pripojenie metalických káblov pre signalizáciu stavov a porúch z technológie.

### **Ovládanie**

Ovládanie silových prvkov bude zabezpečovať línia C a polovica línie D. Ovládanie rozvodne 6kV bude z RISu zabezpečené novými káblami, ktoré sa položia z rozvádzača AFX1 do príslušnej kobky. Ovládanie vypínačov bude napätím ±220VDC a bude spínané priamo z karty DO-8212. Okrem vypínačov v R6kV budú ovládané aj výkonové ističe vo vlastnej spotrebe v rozvádzačoch s označením RM31, RM32, RM41, RM42, RH43, RH44, RM61 a RM71. Ďalej bude ovládaný regulátor transformátora T127 a jeho núdzové odstavenie.

### **Signalizácia stavov a poruchy**

Signalizácia stavov všetkých silových prvkov, ako aj poruchová signalizácia z rozvodni 6kV, RM a RH, ovládanie regulácie T127 bude do RISu privedená metalicky na binárne vstupy kariet DI-8112 cez rozvádzač rozhrania s technológiou AXB1.

### **Meranie**

Meranie elektrických veličín (U,I) z R6kV bude realizované z PTP a PTN v kobkách rozvodne 6kV. Meranie bude privedené samostatnými káblami do rozvádzača AXF1 na dvojicu kariet CM-8520 pre meranie prúdu a AI-8510 pre meranie napätia. Meranie budú zabezpečovať línie A a B.

**Regulácia napätia**

Reguláciu napätia na 6kV strane T127 bude zabezpečovať riadiaci systém A8000 v AXF1 výstupnou kartou DO-8212, ktorá bude spínať oddeľovacie relé regulácie pre T127 umiestnené v AXF1. Relé budú ovládať smer regulácie a jej núdzové odstavenie striedavým napätím transformátora T127. Stav regulátora odbočiek bude signalizovaný z RM2 umiestnenej na transformátore T127 do rozvádzača AXB1 na BCD kóder. Pôvodná signalizácia stavu odbočiek bude z RM2 odpojené a demontovaná.

### **Vlastná spotreba**

Prevádzkový súbor PS 50 VLSP nie je predmetom projektu. VLSP ostáva pôvodná, nové zariadenia RISu sa pripoja do existujúcich rozvádzačov. Stavová a poruchová signalizácia bude z rozvádzačov RM31, RM32, RM41, RM42, RH43, RH44, RM61 a RM71.

### **Rozvod napätia 220V DC**

Napájanie zariadení RISu bude zabezpečené z pôvodného rozvádzačov RU10.2 a RU20.2, ktorý je umiestnený v miestnosti VLSP na prízemí BSP.

## **Uloženie káblových vedení**

Všetky káble, ktoré budú potrebné položiť v rámci nového RISu budú kladené na pôvodné káblové lavičky a do pôvodných káblových kanálov.

## **Uzemnenie**

Všetky nové rozvádzače budú pripojené na pôvodnú uzemňovaciu sústavu vodičom CYA 35mm2.

# **Popis postupu prác pri demontáži a montáži + časový Harmonogram**

## **Popis postupu prác**

1. Demontáž rozvádzačov RP25.2 čím sa uvoľní priestor pre rozvádzače AXF1 a AXB1
2. Montáž nového RISu na pôvodné miesto rozvádzačov RP25.
3. Skúšobná prevádzka
4. Uvedenie zariadenia do trvalej prevádzky

## **Časový harmonogram**

V časovom harmonograme je odhadovaný čas na práce potrebné pre vykonanie montáže nového RISu, úprav v R6kV a demontáže starých ovládacích a manipulačných rozvádzačov. Postupnosť vypínania kobiek R6kV môže byť upravená podľa možnosti prevádzkovateľa.

# **Podmienky uvedenia el. zariadenia do prevádzky**

Pred uvedením zariadení do prevádzky sa musí vykonať predkomplexné
a komplexné vyskúšanie el. zariadenia.

## **Účelom vyskúšania bude:**

- Overenie správnosti a komplexnosti dodávok, montáže, prevádzkyschopnosť el. zariadenia a vzájomná súčinnosť s ostatnými zariadeniami.

- Vytvorenie predpokladov pre odovzdanie a prevzatie rekonštrukciou dotknutých zariadení a ich uvedenie do skúšobnej prevádzky.

Skúšky sa vykonávajú v súlade s STN 33 3210/Z1 (33 3210) - čl. 6.1 ÷ 6.4.

Súčasťou skúšok sú požiadavky na bezpečnosť a ochranu zdravia so zreteľom
na vyhradené technické zariadenia.

## **Pred komplexné vyskúšanie**

 Zahrňuje súbor skúšok, meraní, nastavení, preverenie strojov, súčinnosť funkčných celkov a ďalších úkonov, ktoré je potrebné vykonať, aby bolo elektrické zariadenie schopné komplexného vyskúšania.

**Východiskové predpoklady pre predkomplexné vyskúšanie sú:**

- ukončená montáž

- ukončené individuálne skúšky

- vystavená správa o **odbornej prehliadke** a **odbornej skúške** podľa §13 vyhl. MPSVaR SR č. 508/2009 Z. z., v znení neskorších predpisov

**Musí byť k dispozícii :**

- dokumentácia pre realizáciu opravená podľa skutočného vyhotovenia

- sprievodná dokumentácia jednotlivých výrobkov a návody na obsluhu

Dodávateľ vyzve odberateľa na účasť 14 dní pred zahájením skúšok.

Odberateľ je povinný dodávateľovi na jeho požiadanie poskytnúť:

- pracovníkov prevádzky s príslušnou kvalifikáciou

- prevádzkové hmoty a materiál

- el. energiu

Pred zahájením skúšok je nutné stanoviť rozsah meraní a skúšok jednotlivých el. zariadení.

O priebehu a výsledkoch predkomplexných skúšok vystaví dodávateľ písomné doklady.

## **Komplexné vyskúšanie**

Súhlas na zahájenie komplexného vyskúšania dá preberacia komisia, zložená zo zástupcov odberateľa a dodávateľov, po overení, že el. zariadenie je možné pripojiť na menovité napätie.

K termínu komplexného vyskúšania musia byť :

- ukončené montážne práce

- úspešné ukončené individuálne skúšky a predkomplexné vyskúšanie

- po úspešnom ukončení komplexných skúšok bude vykonaná **prvá úradná skúška** podľa §12 vyhl. MPSVaR SR č. 508/2009Z.z.

Dodávateľ k tomuto termínu musí mať k dispozícii príslušné doklady v zmysle hospodárskeho zákonníka a náležitosti vyplývajúce z dodávateľsko-odberateľských vzťahov.

Komplexným vyskúšaním preukáže dodávateľ kvalitu a schopnosť el. zariadenia na uvedenie do prevádzky.

Dodávateľ spolu s odberateľom budú viesť podrobné technické záznamy o priebehu skúšok a vypracujú zápis s celkovým vyhodnotením, ktorý bude súčasťou preberacieho protokolu.

Ďalšie podmienky realizácie diela sú uvedené v Zmluve o dielo, ktorá je Prílohou č. 3 týchto súťažných podkladov.

**ČASŤ 4 - SPÔSOB URČENIA CENY**

Uchádzač stanoví ponukovú cenu na základe vyplnenia jednotlivých položiek v predložených formulároch Výkaz – Výmer (príloha č. 4 súťažných podkladov), s uvedením jednotkových cien a celkovej ceny. Ceny uvedené v súpise položiek musia kompletne zahŕňať cenu dodávok a prác v rozsahu spracovanej DRS a požiadaviek obstarávateľa podľa týchto súťažných podkladov.

Cena za obstarávanú zákazku bude stanovená v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.

Celková cena bude zahŕňať všetky náklady a výdavky, ktoré môžu súvisieť s úplnou realizáciou diela vrátane dopravných nákladov, a ďalších nákladov súvisiacich s dodaním predmetu zákazky, t. j. skúšky, likvidácia odpadov, licenčné poplatky, poplatky za vybavenie certifikátov a osvedčení, resp. iných ciel a daní podľa Incoterms DDP.

**ČASŤ 5 – OBCHODNÉ PODMIENKY**

Zmluvné podmienky realizácie predmetu zákazky sú stanovené Zmluvou o dielo, podľa Prílohy č. 3 týchto súťažných podkladov.

**ČASŤ 6 - PRÍLOHY**

príloha č. 1 - Čestné vyhlásenie účastníka

príloha č. 2 – Dokumentácia realizácie stavby

príloha č. 3 – Zmluva o dielo

príloha č. 4 – Výkaz výmer